**KIF+GYR - Együttműködési megállapodás**

**EGYÜTTMŰKÖDÉSI MEGÁLLAPODÁS**

GYENGEÁRAMÚ RENDSZER KISFESZÜLTSÉGŰ ÉS LAKOTT TERÜLETEN BELÜLI KÖZÉPFESZÜLTSÉGŰ SZABADVEZETÉK-HÁLÓZATOK TARTÓSZERKEZETEIN TÖRTÉNŐ ELHELYEZÉSÉRE

**HASZNÁLATBA VEVŐ NEVE:**

1. **A megállapodó Felek**

Egyrészről:

**OPUS TITÁSZ Áramhálózati Zártkörűen Működő Részvénytársaság**, (továbbiakban: **Használatba Adó** vagy OPUS TITÁSZ Zrt.)

Székhelye: 4024 Debrecen, Kossuth utca 41.

Adószáma: 10750036-2-09

Cégjegyzék száma: Cg. 09-10-000064

Másrészről:

**………** (továbbiakban: **Használatba Vevő** vagy ………)

Székhelye:

Adószáma:

Cégjegyzék száma: Cg.

Magyar Államkincstár törzsszáma:

A továbbiakban együtt: **Szerződő Felek**

1. **A megállapodás tárgya**

A Használatba Adó tulajdonában álló kisfeszültségű és lakott területen belüli középfeszültségű (továbbiakban: KIF és/vagy KÖF) szabadvezeték-hálózatok tartószerkezeteinek és nyomvonalának

* **gyengeáramú rendszer (továbbiakban: GYR):** információátviteli célt szolgáló légvezetékes hírközlő hálózat (villamosan vezető anyagot tartalmazó koaxiális légkábel és/vagy fém tartószálas optikai légkábel),
* **fémmentes optikai hírközlő rendszer (továbbiakban: FOR):** információátviteli célt szolgáló légvezetékes hírközlő hálózat (villamosan vezető anyagot nem tartalmazó önhordó optikai légkábel),
* **légvezetékes összeköttetésű térfigyelő rendszer (továbbiakban: TFR)**,
* **valamint ezek tartozékai:** rögzítő szerelvényei és a rajtuk elhelyezett, hozzájuk kapcsolódó berendezések, erősítők, elosztók, kötődobozok, kamerák, antennák, villamosenergia-ellátást biztosító tápegységek stb.

**(a fentiek továbbiakban együttesen: gyengeáramú rendszer vagy GYR)** elhelyezése céljából történő használatba adása a Használatba Vevő részére, és az ily módon létrejövő közös oszlopsoros hálózat létesítési, üzemeltetési, bővítési, átépítési, munkabiztonsági, díjfizetési, megszüntetési és egyéb kérdései.

A fenti felsorolásban említett FOR-ra és légvezetékes összeköttetésű TFR-re jelen Megállapodásban ugyanazok a szabályok és előírások vonatkoznak, mint a GYR-re, ezért ahol a Megállapodás GYR-t említ, akkor az alatt a FOR-t és a TFR-t is érteni kell.

1. **A megállapodás területi hatálya**

Jelen Megállapodás a Használatba Adó (áramhálózati elosztói engedélyes társaság) teljes működési területén érvényes.

1. **A megállapodás célja**

Szerződő Felek jelen Megállapodást a 2. pont szerinti közös oszlopsoros hálózatok tulajdonjogi, létesítési, üzemeltetési, bővítési, átépítési, munkabiztonsági, díjfizetési, megszüntetési és egyéb előírásainak és feltételeinek rögzítése érdekében kötik.

1. **Tulajdonjogi kérdések**

A 2. pont szerinti közös oszlopsoros hálózatoknak a közcélú villamosenergia-elosztás céljait szolgáló része (oszlopok, erősáramú vezetékek és rögzítő szerelvényeik, a hozzájuk kapcsolódó erősáramú berendezések stb.) a Használatba Adó tulajdonát, az információátvitelt szolgáló része, a 2. pontban meghatározott GYR a Használatba Vevő tulajdonát képezi.

1. **Létesítési kérdések**
   1. A 2. pont szerinti közös oszlopsoros hálózat létesítési feltételeinek meghatározására a Használatba Adó jogosult. A létesítési feltételek meghatározásakor követett alapelveket, az eljárás rendjét, a műszaki-technológiai követelményeket részletesen a hatályos „**2214\_00\_F\_A** *Gyengeáramú rendszer elhelyezése kisfeszültségű és lakott területen belüli középfeszültségű szabadvezeték-hálózatok tartószerkezetein – Szabályzat*” (továbbiakban: Szabályzat) tartalmazza **(Megállapodás 1. számú melléklete)**, melyet a Használatba Adó jelen Megállapodás Szerződő Felek általi aláírását megelőzően a Használatba Vevő rendelkezésére bocsátott annak ügymenethez szükséges összes mellékletével együtt.

A Használatba Vevő jelen Megállapodás aláírásával elismeri, hogy a Használatba Adótól a Szabályzatot és ügymenethez szükséges mellékleteit, valamint a 6.3. pontban felsorolt dokumentumokat átvette.

* 1. A Használatba Vevő a tárggyal kapcsolatos igénybejelentését, tájékoztató kérését írásban küldi meg a Használatba Adó által a Szabályzat *„KIF+GYR - Szervezeti felépítés, kapcsolattartók”* *1. számú melléklet*ében megadott illetékes elérhetőségre.
  2. A Szabályzat szerint létesülő GYR-ek vonatkozásában a Használatba Vevő első igénybejelentése esetén a Használatba Adó Hálózati osztálya az alábbi dokumentumokat elektronikus, letölthető formátumban a Használatba Vevő rendelkezésére bocsátja.
* Tájékoztatás az együttműködés feltételeiről és az eljárásrendről (Szabályzat és az ügymenethez tartozó mellékletek);
* „KIF+GYR - Együttműködési megállapodás” minta;
* a Használatba Adó által kiadott hatályos „**5605\_00\_F\_A** *Közcélú szabadvezeték hálózatok létesítése, üzemeltetése és bontása - Szabályzat*”;
* a Használatba Adó által kiadott hatályos „**5602\_01\_U\_A** *Magasban való munkavégzés – Utasítás*”.
  1. A Használatba Vevő további, alábbi tárgyú megkereséseit a Használatba Adó illetékes áramhálózati üzeme fogadja és intézi.
* Konkrét GYR létesítésre vonatkozó igénybejelentés;
* Elvi hozzájárulás kérelem a tervezett GYR létesítéséhez;
* Kérelem az igénybe venni kívánt KIF és/vagy KÖF szabadvezeték-hálózat jogszerű létesítésére vonatkozó nyilatkozat kiadására vonatkozóan.
  1. A Szerződő Felek megállapodnak, hogy a Használatba Vevő 6.3. – 6.4. pontok szerint benyújtott írásbeli igénybejelentései alapján a Szabályzat *1.2. GYR létesítésének ügymenete* című fejezetében leírtak szerint járnak el, ideértve az *Igénybejelentés, tájékoztatás*, *Tervezési kérdések*, *GYR elhelyezésének tervezése, tervező megbízása*; *GYR elhelyezési tervdokumentáció tartalma; Erősáramú alkalmassá tételi munkák tervezése, tervező megbízása; Erősáramú alkalmassá tételi munkák tervdokumentáció tartalma; Tervjóváhagyás; Erősáramú alkalmassá tételi munkák és állag miatti hálózati átalakítások kivitelezése; „Együttműködési szerződés KIF és/vagy KÖF közcélú hálózat átalakítása és/vagy áthelyezése tárgyában”; „Megállapodás KIF és/vagy KÖF közcélú villamos hálózat átalakításáról és/vagy áthelyezéséről és az Elosztói Engedélyes kártalanításáról”; Létesítési megállapodás, használati jog létrehozása; Munkavégzési megállapodás; GYR felszerelése; GYR áramütés elleni védelmi bekötése; Üzemeltetési megállapodás; Többoldalú üzemeltetési megállapodás; GYR műszaki szemléje; GYR villamosenergia-felhasználási helyeinek hálózatra csatlakoztatása; Vételezés méréssel; Vételezés mérés nélkül, OCSD-n keresztül; OCSD felszerelése és bontása; GYR villamosenergia-felhasználási helyeinek KIF elosztóhálózatra csatlakoztatása, igénybejelentés; A vételezett villamos energia elszámolása; Üzemeltetési megállapodás Bővítés-melléklet; Üzemeltetési megállapodás Települések és kapcsolattartók-melléklet; Üzemeltetési megállapodás Megszüntetés-melléklet; Időarányos használatijog-díj számlázása; Éves használatijog-díj számlázása; GYR hivatalos használatbavételi eljárása; Megállapodás a használatijog-díj fizetési feltételeinek módosításáról; GYR átépítése és bővítése; KIF és/vagy KÖF szabadvezeték-hálózat tartószerkezeteinek átépítése; KÖF+KIF+GYR vagy KÖF+GYR közös oszlopsoros hálózatok létesítése; Közös oszlopsoros hálózat megszüntetése,* valamint *GYR tulajdonlásának változása* című fejezetek Szabályzatban részletezett előírásait és ügymenetét.
  2. A Használatba Vevő tudomásul veszi, hogy a 6.5. pontban felsorolt és a Szabályzatban részletezett előírásokat és ügymenetet köteles betartani, illetve, amennyiben a GYR kivitelezésével – létesítésével, bővítésével, átépítésével és/vagy bontásával – kapcsolatos tevékenységekkel harmadik személyt (kivitelezőt) bíz meg, akkor a harmadik személlyel ezeket köteles betartatni.
  3. Amennyiben a Használatba Vevő a GYR kivitelezésével – létesítésével, bővítésével, átépítésével és/vagy bontásával – harmadik személyt (kivitelezőt) bíz meg, akkor a Használatba Vevő kizárólagosan felelős azért, hogy az általa GYR kivitelezéssel kapcsolatos munkák elvégzésére igénybe vett harmadik személy megismerje a Szabályzat, valamint a biztonságos munkavégzésre vonatkozó szabályozások és rendelkezések előírásait. A Használatba Vevő az általa megbízott harmadik személy munkájáért úgy felel, mintha a munkát maga végezné.
  4. A Használatba Vevő tudomásul veszi, hogy amennyiben műszaki szempontból szabálytalanul – a vonatkozó szabványok, iránytervi előírások és a Szabályzat műszaki-technológiai előírásainak figyelmen kívül hagyásával, és/vagy a jóváhagyott tervdokumentációknak nem megfelelően, és/vagy a szükséges engedélyek, megállapodások nélkül –, és/vagy szabálytalan munkavégzéssel létesíti a GYR-t, akkor a Használatba Adó jogosult a Használatba Vevővel szemben műszaki szabálytalanság esetén jelen Megállapodás 13.2. és 13.2.3. pontjaiban leírt szankciót, munkavédelmi szabálytalanság esetén a 13.4. – 13.5. pontjaiban leírt szankciót alkalmazni.
  5. A Szerződő Felek rögzítik, hogy jelen Megállapodás aláírása nem mentesíti a Használatba Vevőt a GYR létesítéséhez, bővítéséhez, átépítéséhez szükséges, egyéb, jogszabályban előírt egyeztetések, tulajdonosi hozzájárulások, engedélyek beszerzésének kötelezettsége alól. Amennyiben ezen kötelezettségének a Használatba Vevő nem tesz eleget, úgy az ezekkel kapcsolatban felmerült károkat viselni köteles.

1. **Üzemeltetési kérdések**
   1. A Szerződő Felek megállapodnak, hogy a Használatba Vevő által a KIF és/vagy KÖF szabadvezeték-hálózatok tartószerkezetein elhelyezett GYR-en szükséges üzemeltetési – üzemviteli, karbantartási és üzemzavar-elhárítási – munkák tárgyában a Szerződő Felek által aláírt „KIF+GYR - Üzemeltetési megállapodás” és/vagy „KIF+GYR - Többoldalú Üzemeltetési megállapodás” előírásai, valamint a Szabályzat *1.9. Munkavédelem* című fejezetében leírtak szerint járnak el, ideértve a *Munkavégzés szabályai KIF és KÖF hálózatok oszlopain; FAM munkavégzés KIF hálózat oszlopain; Feszültséghez közeli munkavégzés feszültség alatt lévő KIF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KIF hálózat oszlopain; Munkavégzés feltételei feszültségmentesített KIF hálózat oszlopain;* *KIF FAM munkavégzés feszültség alatt lévő KÖF+KIF hálózat oszlopain; FAM munkavégzés KÖF hálózat oszlopain; Feszültséghez közeli munkavégzés feszültség alatt lévő KÖF+KIF közös oszlopsoros hálózat oszlopain; Feszültséghez közeli munkavégzés feszültség alatt lévő KÖF hálózat oszlopain;* *Feszültséghez közeli munkavégzés övezetén kívüli munkavégzés feszültség alatt lévő KÖF+KIF hálózat oszlopain;* *Feszültséghez közeli munkavégzés övezetén kívüli munkavégzés feszültség alatt lévő KÖF hálózat oszlopain; Munkavégzés KÖF+KIF hálózat oszlopain a KIF hálózat feszültségmentesítésével;* *Feszültségmentesítés nélkül végezhető GYR szerelési műveletek; Csak feszültségmentesítés után végezhető GYR szerelési műveletek; Személyi feltételek a feszültséghez közeli munkavégzés övezetén kívüli munkavégzéshez; Oktatás; Szankciók munkabiztonsági előírások megszegése esetén; Feszültségmentesítés; Teendők baleset esetén,* valamint *A Használatba Vevőtől és az általa megbízott kivitelezőtől és üzemeltetőtől elvárt szervezeti intézkedések* című fejezetek Szabályzatban részletezett előírásait és ügymenetét.
   2. A Használatba Vevő tudomásul veszi, hogy a 7.1. pontban felsorolt és a Szabályzatban részletezett előírásokat és ügymenetet köteles betartani, illetve, amennyiben a GYR üzemeltetésével – üzemvitelével, karbantartásával és üzemzavar-elhárításával – kapcsolatos tevékenységekkel harmadik személyt (üzemeltetőt) bíz meg, akkor a harmadik személlyel köteles ezeket betartatni.
   3. Amennyiben a Használatba Vevő a GYR üzemeltetésével harmadik személyt (üzemeltetőt) bíz meg, akkor a Használatba Vevő kizárólagosan felelős azért, hogy az általa GYR üzemeltetéssel kapcsolatos munkák elvégzésére igénybe vett harmadik személy megismerje a Szabályzat, valamint a biztonságos munkavégzésre vonatkozó szabályozások és rendelkezések előírásait. A Használatba Vevő az általa megbízott harmadik személy munkájáért úgy felel, mintha a munkát maga végezné.
   4. A Használatba Vevő tudomásul veszi, hogy amennyiben a GYR üzemeltetése során a KIF és/vagy KÖF szabadvezeték-hálózatok oszlopain a szükséges engedélyek, megállapodások nélkül, valamint szabálytalan munkavégzéssel végez vagy végeztet munkát, akkor a Használatba Adó jogosult a Használatba Vevővel szemben műszaki szabálytalanság esetén jelen Megállapodás 13.2. és 13.2.3. pontjaiban leírt szankciót, munkavédelmi szabálytalanság esetén a 13.4. – 13.5. pontjaiban leírt szankciót alkalmazni.
   5. Amennyiben a Használatba Adó a közös oszlopsoros hálózat tartószerkezeteinek átépítését saját érdekkörében kezdeményezi, és a kezdeményezés írásban történő közlése a meglévő GYR üzembe helyezésének – műszaki szemléjének – időpontjától számított 2 éven belül történik, akkor a meglévő GYR le- és felszerelésének, valamint az ehhez szükséges engedélyezési eljárásnak az összes költségét a Használatba Adó viseli. A Használatba Adó köteles ezen költségeket a Használatba Vevő erre vonatkozóan kiállított számlája alapján, a számla kézhezvételétől számított 30 banki napon belül kiegyenlíteni. A Használatba Vevő a jelen pont szerinti számláját a GYR le- és felszerelésének megtörténte után állíthatja ki a Használatba Adó részére. A Használatba Adó illetékes áramhálózati üzeme a Használatba Vevő számláját leigazolja, és a GYR le- és felszerelési költségéről kiállított számla összegét a számla beérkezésétől számított 30 banki napon belül a Használatba Vevő által megadott bankszámlaszámra átutalja.
   6. Amennyiben a Használatba Adó a közös oszlopsoros hálózat tartószerkezeteinek átépítését nem saját érdekkörében kezdeményezi, és a kezdeményezés írásban történő közlése a meglévő GYR üzembe helyezésének – műszaki szemléjének – időpontjától számított 2 éven belül vagy azon túl történik, vagy a Használatba Adó a közös oszlopsoros hálózat tartószerkezeteinek átépítését saját érdekkörében kezdeményezi, és a kezdeményezés írásban történő közlése a meglévő GYR üzembe helyezésének – műszaki szemléjének – időpontjától számított 2 éven túl történik, valamint, ha a közös oszlopsoros hálózat tartószerkezeteinek átépítését a Használatba Vevő kezdeményezi, akkor a meglévő GYR le- és felszerelésének, valamint az ehhez szükséges engedélyezési eljárásnak az összes költségét a Használatba Vevő viseli.
   7. Amennyiben a közös oszlopsoros hálózat tartószerkezeteinek átépítését harmadik személy kezdeményezi – például önkormányzat és/vagy más érdekelt fél által kezdeményezett hálózat átépítés –, úgy a Szerződő Felek tulajdoni határaiknak megfelelően, külön egyeznek meg a harmadik személlyel az átépítés módjáról, valamint a költségek viseléséről.
   8. A Használatba Vevő tudomásul veszi, hogy a Használatba Adó saját érdekkörében történő átépítésnek minősül minden olyan közcélú hálózatátalakítás, amelyet a Használatba Adó a VET, *a villamos energiáról szóló* **2007. évi LXXXVI.** **törvény** alapján elosztói engedélyesi tevékenysége keretében végez a villamosenergia-felhasználók közcélú hálózatra történő csatlakoztatása, valamint villamosenergia-ellátása érdekében.
   9. A Használatba Vevő tudomásul veszi, hogy nem minősülnek a Használatba Adó saját érdekkörében történő átépítésnek a Használatba Vevő igénye alapján, a GYR KIF és/vagy KÖF szabadvezeték-hálózati tartószerkezeteken történő elhelyezése érdekében szükségessé váló erősáramú alkalmassá tételi munkák, valamint más érdekelt fél által kezdeményezett, a VET alapján a Használatba Adó elosztói engedélyesi tevékenysége keretébe nem tartozó közcélú hálózatátalakítások.
   10. A Szerződő Felek megállapodnak, hogy a Használatba Adó KIF és/vagy KÖF hálózatának tartószerkezetein meglévő GYR átépítése és bővítése során a Szabályzat *1.3. GYR átépítése és bővítése* című fejezetében leírt előírások és ügymenet szerint járnak el.
   11. A Szerződő Felek megállapodnak, hogy a Használatba Adó KIF és/vagy KÖF hálózati tartószerkezeteinek átépítése során a Szabályzat *1.4. KIF és/vagy KÖF hálózat tartószerkezeteinek átépítése* című fejezetében leírt előírások és ügymenet szerint járnak el.
   12. A Szerződő Felek megállapodnak, hogy a Használatba Adó KIF és/vagy KÖF hálózati tartószerkezetein, KÖF+KIF+GYR és KÖF+GYR közös oszlopsoros hálózatok létesítése során a Szabályzat *1.5. KÖF+KIF+GYR és/vagy KÖF+GYR közös oszlopsoros hálózatok létesítése* című fejezetében leírt előírások és ügymenet szerint járnak el.
2. **Munkavédelem, személyi feltételek, oktatás**

A Szerződő Felek megállapodnak, hogy a Használatba Vevő, valamint az általa GYR létesítéssel, üzemeltetéssel, bővítéssel, átépítéssel és bontással kapcsolatos munkák elvégzésére megbízott harmadik személy – GYR kivitelező és üzemeltető – a Használatba Adó KIF és/vagy KÖF szabadvezeték-hálózatain csak a Szerződő Felek által aláírt „KIF+GYR - Munkavégzési megállapodás” és/vagy „KIF+GYR - Többoldalú Munkavégzési megállapodás”, továbbá „KIF+GYR - Üzemeltetési megállapodás” és/vagy „KIF+GYR - Többoldalú Üzemeltetési megállapodás”, valamint a Szabályzat *1.9. Munkavédelem* című fejezetében leírt előírások és ügymenet szerint végezhetnek munkát, ideértve a *Munkavégzés szabályai KIF és KÖF hálózatok oszlopain; FAM munkavégzés KIF hálózat oszlopain; Feszültséghez közeli munkavégzés feszültség alatt lévő KIF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KIF hálózat oszlopain; Munkavégzés feltételei feszültségmentesített KIF hálózat oszlopain; KIF FAM munkavégzés feszültség alatt lévő KÖF+KIF hálózat oszlopain; FAM munkavégzés KÖF hálózat oszlopain; Feszültséghez közeli munkavégzés feszültség alatt lévő KÖF+KIF közös oszlopsoros hálózat oszlopain; Feszültséghez közeli munkavégzés feszültség alatt lévő KÖF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KÖF+KIF hálózat oszlopain; Feszültséghez közeli munkavégzés övezetén kívüli munkavégzés feszültség alatt lévő KÖF hálózat oszlopain; Munkavégzés KÖF+KIF hálózat oszlopain a KIF hálózat feszültségmentesítésével; Feszültségmentesítés nélkül végezhető GYR szerelési műveletek; Csak feszültségmentesítés után végezhető GYR szerelési műveletek; Személyi feltételek a feszültséghez közeli munkavégzés övezetén kívüli munkavégzéshez; Oktatás; Szankciók munkabiztonsági előírások megszegése esetén; Feszültségmentesítés; Teendők baleset esetén,* valamint *A Használatba Vevőtől és az általa megbízott kivitelezőtől és üzemeltetőtől elvárt szervezeti intézkedések* című fejezetek Szabályzatban részletezett előírásait és ügymenetét.

1. **Környezetvédelem**

A Szerződő Felek megállapodnak, hogy a Használatba Vevő, valamint az általa GYR létesítéssel, üzemeltetéssel, bővítéssel, átépítéssel és bontással kapcsolatos munkák elvégzésére megbízott harmadik személy – GYR kivitelező és üzemeltető – a Használatba Adó KIF és/vagy KÖF szabadvezeték-hálózatain történő munkavégzésük során kötelesek betartani a Szabályzat *1.10. Környezetvédelem* című fejezetében leírt környezetvédelmi előírásokat és eljárásrendet, ideértve a *Vonatkozó előírások; Megelőzés; Veszélyes anyaggal, keverékkel végzett tevékenység; Zaj- és rezgésvédelmi előírások; Hulladékgazdálkodási előírások; Természet-, környezet- és madárvédelem; Környezetvédelmi oktatás; Teendő környezeti veszély, szennyezés bekövetkezése esetén; Az átadás-átvételi eljárás környezetvédelmi feltételei; Munkaterület helyreállítása,* valamint *Hulladékok kezelése* című fejezetek Szabályzatban részletezett előírásait és eljárásrendjét.

1. **Oszlop- és nyomvonalhasználat díja**

A Használatba Vevő a használatba vett KIF és/vagy KÖF szabadvezeték-hálózatok nyomvonala és tartószerkezetei használati jogának ellenértékeként, a használatba vett KIF és/vagy KÖF hálózatok nyomvonalhosszával egyenesen arányos **használatijog-díj**at fizet a Használatba Adó részére. A Szerződő Felek a Használatba Vevő által használatba vett KIF és/vagy KÖF hálózatok azonosító adatait az általuk cégszerűen aláírt „KIF+GYR - Üzemeltetési megállapodás Bővítés-melléklet”-ekben rögzítik és tartják nyilván.

* 1. **A nyomvonal és a tartószerkezetek használati jogának létrehozása**

A Használatba Adó a Szabályzat *1.2.9. Létesítési megállapodás, használati jog létrehozása* című fejezetében leírtaknak megfelelően, minden új GYR beruházási projekt esetén „KIF+GYR - Létesítési megállapodás”-t köt a Használatba Vevővel. A Használatba Vevő a „KIF+GYR - Létesítési megállapodás” aláírásával és rendelkezései szerint használati jogot szerez a „KIF+GYR - Létesítési megállapodás”-ban megjelölt KIF és/vagy KÖF hálózatok nyomvonalának és tartószerkezeteinek használatára, melynek keretében 1 db GYR-t helyezhet el a KIF és/vagy KÖF hálózatok tartószerkezetein (az 1 db GYR meghatározását a Szabályzat *1.8.1.5. GYR elhelyezése KIF hálózat tartószerkezetein* című fejezetének *w)* bekezdése rögzíti).

* 1. **A nyomvonal és a tartószerkezetek folyamatos használatának díja**

A Használatba Adó a KIF és/vagy KÖF hálózatok nyomvonalának és tartószerkezeteinek folyamatos használatáért használatijog-díjat számláz a Használatba Vevő részére a Használatba Vevő által használatba vett KIF és/vagy KÖF hálózatok nyomvonalhosszával egyenesen arányos mértékben. A Használatba Adó a használatijog-díj ellenében a KIF és/vagy KÖF hálózatok tartószerkezeteit folyamatosan fenntartja, rendelkezésre állását biztosítja.

A Használatba Adó a 2016. július 20-ig megkötött „KIF+GYR - Létesítési megállapodás”-ok és eddig az időpontig megépült és üzembe helyezett GYR-ek, illetve a 2016. július 20. után megkötött „KIF+GYR - Létesítési megállapodás”-ok alapján létesülő GYR-ek esetében különböző használatijog-díjakat alkalmaz és számláz a Használatba Vevő részére a 10.3. pont szerinti 1. számú táblázat díjtételeinek megfelelően.

* A 2016. július 20-ig megkötött „KIF+GYR - Létesítési megállapodás”-ok alapján létesülő, és az eddig az időpontig megépült és üzembe helyezett GYR-ek esetében a Használatba Adó az **„Éves használatijog-díj I.”** díjtétele szerint készít számlát a Használatba Vevő részére, melynek fajlagos összegét a 10.3. pont szerinti 1. számú táblázat tartalmazza.

(Megjegyzés: az „Éves használatijog-díj I.” 2016. évi díjtétele megegyezik a Használatba Adó által 2016. év januárban közzétett, korábbi „Éves bérleti díj” díjtételével.)

* A 2016. július 20. után megkötött „KIF+GYR - Létesítési megállapodás”-ok alapján létesülő GYR-ek esetében a Használatba Adó az **„Éves használatijog-díj II.”** és az **„Éves használatijog-díj III.”** díjtételeinek értelemszerű alkalmazásával készít számlát a Használatba Vevő részére. Az „Éves használatijog-díj II.” és az „Éves használatijog-díj III.” fajlagos értékeit a 10.3. pont szerinti 1. számú táblázat tartalmazza.

A Szerződő Felek a használatijog-díj számlázása tekintetében a hatályos ÁFA törvény (**2007. évi CXXVII.** **törvény** *az általános forgalmi adóról*) 58. § szerinti, határozott időre szóló (időszakonkénti) elszámolásban állapodnak meg. Az év közben elkészült közös oszlopsoros hálózatok esetében a Használatba Vevő, mint a GYR tulajdonosa, a GYR üzembe helyezését – a Szerződő Felek által megfeleltnek minősített közös helyszíni műszaki szemlét – követő hó első napjától a tárgyév utolsó napjáig tartó időszakra, egy összegben **időarányosan megállapított használatijog-díj**at fizet a Használatba Adó részére a létesült közös oszlopsoros hálózat nyomvonalhosszával egyenesen arányos mértékben.

A Használatba Adó által számlázandó időarányos használatijog-díj összege egyenlő az éves használatijog-díj adott évre érvényes fajlagos díjtételének (Ft/km) és a Használatba Vevő által igénybe vett KIF és/vagy KÖF hálózatok összesített nyomvonalhossza (km) szorzatának az év hátralévő – a műszaki szemlét követő hó első napjától a tárgyév utolsó napjáig tartó – időszakára eső, arányosított részével. A Használatba Adó az időarányos használatijog-díjat egy alkalommal és egy összegben – a GYR műszaki szemléjét követően – számlázza ki a Használatba Vevő részére.

A Használatba Vevő az időarányos használatijog-díjat, mint követelést, a Használatba Adó számlája alapján, annak kiállításától számított 30 naptári napon belül kiegyenlíti.

A GYR műszaki szemléjét követő év első napjától kezdődően a Használatba Vevő, mint a GYR tulajdonosa, **éves használatijog-díj**at fizet a Használatba Adó részére a meglévő közös oszlopsoros hálózat nyomvonalhosszával egyenesen arányos mértékben, melyet a Használatba Adó két részletben, az év I. és II. félévére megbontva számláz a Használatba Vevő részére.

A Használatba Adó által számlázandó használatijog-díj félévi összege (részlete) egyenlő a használatijog-díj adott évre érvényes fajlagos díjtétele (Ft/km) és a Használatba Vevő által igénybe vett KIF és/vagy KÖF hálózatok összesített nyomvonalhossza (km) szorzatának a felével. A Használatba Adó az éves használatijog-díjat minden évben két részletben – két alkalommal –, június és december hónapokban, a számlázást megelőző elszámolási időszakra – a tárgyi fél évre – vonatkozóan utólagosan számlázza ki a Használatba Vevő részére a meglévő, Használatba Vevő által használatba vett KIF és/vagy KÖF hálózatok nyomvonalhosszával egyenesen arányos mértékben.

A Használatba Vevő a használatijog-díjat, mint követelést, a Használatba Adó számlája alapján, annak kiállításától számított 30 naptári napon belül kiegyenlíti.

Az időarányos és az éves használatijog-díjról kiállított számlák kiegyenlítésének napja az a nap, amelyen a Használatba Adó bankszámláján a díj jóváírásra kerül.

* 1. **A használatijog-díj fajlagos díjtételének megállapítása**

A Használatba Adó jogosult minden évben a használatijog-díj fajlagos díjtételeinek összegét megállapítani.

Egy adott évben alkalmazandó fajlagos díjtételek számítása:

A Szabályzat hatályba lépésének évében érvényes fajlagos díjtétel korrigálva a hatályba lépés évének és a hatályba lépés évétől a tárgyévig bekövetkezett infláció összegzett mértékével. Infláció mértéke alatt jelen Megállapodásban a Központi Statisztikai Hivatal által a tárgyévet megelőző év(ek)re hivatalosan közzétett fogyasztóiár-indexnek a szolgáltatások terén bekövetkezett éves változása értendő. A fogyasztóiár-index szolgáltatások terén bekövetkező csökkenése, azaz a defláció, nem teremt lehetőséget a díjtétel csökkentésére. A deflációt követő tárgyévben a Használatba Adó a tárgyévet megelőző évben érvényes fajlagos díjtételt alkalmazza.

A Használatba Adó a tárgyévben érvényes díjtételekről a tárgyév január 31-ig írásban tájékoztatja a Használatba Vevőt. A díjtételek a tárgyév január 1. napjától érvényesek.

A jelen Megállapodás aláírásakor érvényes díjtételeket az alábbi, 1. számú táblázat tartalmazza. A táblázatban rögzített díjtételek a Használatba Adó teljes működési területén érvényesek.

1. számú táblázat

|  |  |  |
| --- | --- | --- |
| **Díj megnevezése** | **20… évi fajlagos díjtétel** | **A díj alkalmazási feltétele** |
| **Éves használatijog-díj I.**  KIF+GYR és lakott területen belüli KÖF+GYR, KÖF+KIF+GYR hálózatokra | **…,- Ft/km + Áfa**, azaz … Ft/km + Áfa | A **2016. július 20-ig** megkötött „Létesítési megállapodás” alapján létesült és az eddig az időpontig megépült és üzembe helyezett GYR esetén |
| **Éves használatijog-díj II.**  KIF+GYR hálózatokra | **…,- Ft/km + Áfa**, azaz … Ft/km + Áfa | A **2016. július 20.** **után** kötött „Létesítési megállapodás” alapján létesült GYR esetén |
| **Éves használatijog-díj III.**  lakott területen belüli KÖF+GYR és KÖF+KIF+GYR hálózatokra | **…,- Ft/km + Áfa**, azaz … Ft/km + Áfa | A **2016. július 20.** **után** kötött „Létesítési megállapodás” alapján létesült GYR esetén |

1. **Közös használatú oszlopok megszüntetése**
   1. A Szerződő Felek megállapodnak, hogy a Használatba Vevő, valamint az általa GYR bontással kapcsolatos munkák elvégzésére megbízott harmadik személy – GYR kivitelező és/vagy üzemeltető – a GYR KIF és/vagy KÖF szabadvezeték-hálózat tartószerkezeteiről történő eltávolítása során a Szabályzat *1.6. Közös oszlopsoros hálózat megszüntetése* című fejezetében leírt előírások és ügymenet szerint járnak el, ideértve a *Megszüntetés a Használatba Vevő kezdeményezésére; Megszüntetés a Használatba Adó kezdeményezésére, megszüntetési díj,* valamint *Megszüntetés harmadik személy kezdeményezésére* című fejezetek Szabályzatban részletezett előírásait és eljárásrendjét.
   2. A Használatba Vevő tudomásul veszi, hogy a GYR bontása által érintett KIF és/vagy KÖF szabadvezeték-hálózatra vonatkozóan, a GYR megszüntetését követően a Használatba Adó által a Használatba Vevő részére biztosított oszlop- és nyomvonalhasználati jog – annak minden jogával és kötelezettségével együtt – a GYR megszüntetési eljárásának keretében, a GYR bontása műszaki szemléjének napjával megszűnik.

1. **Személyes adatok kezelése**
   1. A Szerződő Felek kijelentik, hogy a jelen Megállapodás kapcsán részükre átadott vagy tudomásukra jutott személyes adatok kezelése során betartják a mindenkor hatályos adatvédelmi jogszabályokat, különösen a **2011. évi CXII.** **törvény** *az információs önrendelkezési jogról és az információszabadságról* (Info törvény), valamint a **2016/679 EU** **rendelet** (GDPR) vonatkozó rendelkezéseit.
   2. A Szerződő Felek kijelentik továbbá, hogy a jelen Megállapodás teljesítése érdekében végzett személyesadat-kezelések tekintetében – saját adatkezelési eljárásukban – önálló adatkezelőnek minősülnek, a személyes adatok kezelésének célját és eszközeit önállóan határozzák meg, és mind saját adatkezeléseik, mind pedig az adattovábbítások kapcsán a legteljesebb mértékben együttműködnek, betartva az adatvédelmi előírásokat. A saját adatkezelési tevékenységei jogszerűségének biztosításáért mindkét fél önállóan tartozik felelősséggel.
   3. A Használatba Adó adatkezelési tájékoztatói a [*https://www.opustitasz.hu/adatvedelem*](https://www.opustitasz.hu/adatvedelem)linken érhetők el. A Használatba Vevő kijelenti és szavatolja, hogy az adatkezeléssel érintett személyek részére (kapcsolattartók, oktatással és munkavégzéssel érintettek) tájékoztatást nyújt a Használatba Adó részéről megvalósuló adatkezelésről a linken elérhető, vonatkozó adatkezelési tájékoztató rendelkezésére bocsátásával.
   4. A Használatba Vevő kijelenti és szavatolja, hogy a jelen Megállapodás megkötése és teljesítése kapcsán általa (vagy a közös oszlopsoros oktatás keretében az Oktató intézmény által) átadott, a mindenkor hatályos adatvédelmi jogszabályok alapján személyes adatnak minősülő adatok, így különösen a Használatba Adó hálózati tartószerkezetein a Használatba Vevő munkavégzéssel érintett munkavállalói és/vagy közreműködőinek, alvállalkozóinak munkavállalói személyes adatainak tekintetében rendelkezik a hatályos adatvédelmi jogszabályok szerinti felhatalmazással (jogalappal) az OPUS TITÁSZ Zrt. részére történő adattovábbításra.
   5. A Szerződő Felek megállapodnak, hogy a közös oszlopsoros oktatáshoz kapcsolódóan az Oktató intézmény a Használatba Adó részére közvetlenül továbbítja a Használatba Vevő azon munkavállalóinak az alábbi adatait, akik az oktatást sikeresen elvégezték, és ezáltal jogosultak a munkavégzésre:

* munkavállaló neve, anyja neve, születési helye, születési ideje,
* oktatás időpontja, igazolvány azonosítója, igazolvány érvényességi határideje, feljogosítás köre.

1. **Egyéb rendelkezések**
   1. Amennyiben a Használatba Vevő a jelen Megállapodás 10.2. pontja szerinti használatijog-díj fizetési kötelezettsége, valamint a Használatba Adó a 7.5. pontban leírt GYR le- és felszerelési költségek díja, és a Szabályzat *1.6.2. Megszüntetés a Használatba Adó kezdeményezésére, megszüntetési díj* című fejezetében leírt megszüntetési díj fizetési kötelezettsége tekintetében késedelembe esik, köteles a késedelem idejére a mindenkori hatályos Ptk-ban meghatározott mértékű késedelmi kamatot fizetni az erre jogosult Fél részére.
   2. A Használatba Adó jogosult a Használatba Vevő előzetes írásbeli értesítését követően a GYR-t részben vagy egészben az oszlopairól eltávolítani a 13.2.1. – 13.2.3. pontokban leírt esetekben.
      1. Amennyiben egy adott közös oszlopsoros hálózat Szerződő Felek által tartandó közös helyszíni műszaki szemléje – üzembe helyezése – nem történt meg, vagy nem minősült megfeleltnek, és a közös oszlopsoros hálózat nincs a „KIF+GYR - Üzemeltetési megállapodás” és/vagy „KIF+GYR - Többoldalú Üzemeltetési megállapodás” hatálya alá helyezve, de a GYR-t a Használatba Vevő üzembe helyezte – jelszolgáltatás történik rajta –, és Használatba Vevő a Használatba Adó hiányosságok pótlására vonatkozó írásbeli felszólításának, a felszólító levél kézhezvételétől számított 30 naptári napon belül nem tesz eleget.
      2. Amennyiben a Használatba Vevő a jelen Megállapodás 10.2. pontja szerinti fizetési kötelezettségeinek a fizetési határidő lejártát követő első írásbeli felszólítás kézhezvételétől számított 40. napig nem tesz eleget.
      3. Amennyiben a Használatba Vevő műszaki szempontból szabálytalanul, nem a vonatkozó szabványoknak és a Szabályzat előírásainak megfelelően létesíti a GYR-t, és a Használatba Adó írásbeli felszólításának kézhezvételét követő 30 naptári napon belül, a meghatározott határidőig a műszaki szabálytalanságot nem szünteti meg, a GYR szabványosítását, átalakítását az előírásoknak megfelelően nem végzi el, vagy a szabálytalanul létesült GYR-t nem távolítja el.
   3. A 13.2.1. – 13.2.3. pontokban felsorolt esetekben a Használatba Adó által a GYR-en végrehajtott beavatkozások következményeiért (jelszolgáltatás megszűnése, meghibásodások stb.) a Használatba Adót semmilyen felelősség nem terheli. A 13.2.1. – 13.2.3. pontokban felsorolt esetekben a Használatba Adó jogosult igényt tartani az általa elvégzett GYR leszerelés költségeinek Használatba Vevő általi megtérítésére.
   4. A Használatba Vevő tudomásul veszi, hogy amennyiben a Használatba Adó a KIF és/vagy KÖF hálózatainak oszlopain történő munkavégzés során munkavédelmi, munkabiztonsági szabályok megszegését, a munkavégzés személyi, tárgyi feltételeinek hiányát, vagy engedély – a munkavégzéshez szükséges „KIF+GYR - Munkavégzési megállapodás” és/vagy „KIF+GYR - Többoldalú Munkavégzési megállapodás”, valamint „KIF+GYR - Üzemeltetési megállapodás” és/vagy „KIF+GYR - Többoldalú Üzemeltetési megállapodás” – nélküli munkavégzést (továbbiakban: szabálytalan munkavégzés) észlel a Használatba Vevő vagy az általa megbízott Kivitelező és Üzemeltető részéről, úgy a Használatba Adó szankciót (munkavégzés korlátozása, szerelési felügyelő kirendelése vagy kötbér kiszabása) alkalmazhat a szabálytalan munkavégzést végző Féllel szemben, függetlenül attól, hogy az a Használatba Vevő, vagy az általa GYR létesítési, üzemeltetési, bővítési, átépítési vagy bontási munkával megbízott harmadik személy.

A Használatba Vevő az általa GYR létesítési, üzemeltetési, bővítési, átépítési vagy bontási munkával megbízott harmadik személyért úgy felel, függetlenül attól, hogy az a Kivitelező vagy az Üzemeltető – ideértve a lehetséges következményeket is –, mintha a munkát maga végezné.

Amennyiben a Használatba Vevő vagy az általa GYR létesítési, üzemeltetési, bővítési, átépítési vagy bontási munkával megbízott Kivitelező, Üzemeltető a Használatba Adó KIF és/vagy KÖF hálózatainak oszlopain a munkabiztonsági, munkavédelmi előírásokat figyelmen kívül hagyva, szabálytalanul végez GYR létesítési, üzemeltetési, bővítési, átépítési vagy bontási munkát, akkor a Használatba Adó jogosult a 13.4.1. – 13.4.3. pontokban leírt korlátozásokat alkalmazni a Használatba Vevővel és/vagy az általa megbízott, az oszlopon ténylegesen munkát végző harmadik személlyel – Kivitelezővel, Üzemeltetővel – szemben, valamint kötbért érvényesíteni a Használatba Vevővel szemben.

* + 1. Jelen Megállapodás hatálya alatt első alkalommal történő szabálytalan munkavégzés esetén a Használatba Adó jogosult a munkavégzés helyszínén azonnali hatállyal felfüggeszteni a munkát, és a szabálytalanul munkát végző Felet vagy Feleket írásban figyelmezteti. A szabálytalan munkavégzésről, amennyiben azt nem a Használatba Vevő követi el, a Használatba Adó a Használatba Vevőt közvetlenül, írásban is értesíti.
    2. Jelen Megállapodás hatálya alatt második alkalommal történő szabálytalan munkavégzés esetén – a Használatba Vevő szabálytalan munkavégzéséről szóló előzetes írásbeli értesítését követően – a Használatba Vevő köteles 500.000,-Ft (ötszázezer forint) kötbért fizetni a Használatba Adó részére. A kötbér az annak megfizetésére történő felhívás kézhezvételétől számított 15 naptári napon belül válik esedékessé. Ezen túlmenően a Használatba Adó a Használatba Vevő költségére szerelési felügyeletet írhat elő meghatározott munkákra vonatkozóan, a szabálytalan munkavégzés dátumától számított legfeljebb 1 évre.
    3. Jelen Megállapodás hatálya alatt harmadik alkalommal történő szabálytalan munkavégzés esetén – a Használatba Vevő szabálytalan munkavégzéséről szóló előzetes írásbeli értesítését követően – a Használatba Vevő köteles 1.000.000,-Ft (egymillió forint) kötbért fizetni a Használatba Adó részére. A Használatba Adó a súlyos és sorozatos szerződésszegés miatt minden külön értesítés nélkül, írásban azonnali hatállyal felmondhatja a Használatba Vevővel hatályos „KIF+GYR - Együttműködési megállapodás”-t. A kötbér az annak megfizetésére történő felhívás kézhezvételétől számított 15 naptári napon belül válik esedékessé.

A munkavédelmi szabályokat figyelmeztetés ellenére ismételten megsértő, szabálytalanul munkát végző harmadik személy – a Használatba Vevő által GYR létesítési, üzemeltetési, bővítési, átépítési vagy bontási munkával megbízott Kivitelező vagy az Üzemeltető –, vagy annak munkavállalója a Használatba Adó kezdeményezésére a továbbiakban nem foglalkoztatható a Használatba Adó működési területén.

* 1. A Használatba Vevő a 13.4.1. – 13.4.3. pontokban leírt korlátozásokat tudomásul veszi, és kötelezi magát, hogy azokról az általa GYR létesítési, üzemeltetési, bővítési, átépítési vagy bontási munkával megbízott Kivitelezőt, Üzemeltetőt is tájékoztatja, valamint vállalja a Használatba Adó által érvényesített kötbér megfizetését a Használatba Adó erre vonatkozó számlája alapján.
  2. A Szerződő Felek kötelezettséget vállalnak arra, hogy a jelen Megállapodás által érintett tulajdonuk értékesítéséről egymást írásban értesítik, és erről, valamint cégük megváltozásáról (pl. szervezeti felépítés változása, név-, illetve címváltozás, jogutódlással történő megszűnés stb.) legkésőbb az esedékesség napját követő 15 naptári napon belül írásban tájékoztatják egymást. A tulajdonosváltás tényét a Használatba Vevő (eladó) és a GYR leendő tulajdonosa (vevő) a Szabályzat *1.7. GYR tulajdonlásának változása* című fejezet előírásainak megfelelően kötelesek bejelenteni a Használatba Adó felé.
  3. Konkrét jogvitás eset értelmezésekor jelen Megállapodás és mellékleteinek együttes rendelkezései az irányadók.
  4. A Szerződő Felek kötelezik magukat arra, hogy a jelen Megállapodásban és mellékleteiben foglalt céges, valamint nyilvántartási adatokra vonatkozó információkat üzleti titokként kezelik, és tudomásul veszik, hogy megsértésük esetén a hatályos jogszabályoknak megfelelő polgári jogi és büntetőjogi következmények alkalmazhatók a vétkes Féllel szemben.
  5. A Használatba Adó az alábbi, 13.9.1. – 13.9.4. pontokban felsorolt esetekben írásban azonnali hatállyal felmondhatja jelen Megállapodást.
     1. Amennyiben a Használatba Vevő jelen Megállapodás keltétől számított 1 éven belül nem jelentkezik konkrét létesítési szándékkal a Használatba Adónál, vagyis nem nyújt be részére GYR létesítése céljából konkrét KIF és/vagy KÖF szabadvezeték-hálózat igénybevételére vonatkozó írásbeli bejelentőt.
     2. Amennyiben a Használatba Vevőnek még nincs a Szerződő Felek által nyilvántartásba vett közös oszlopsoros hálózata a Használatba Adó működési területén, és a Használatba Adó konkrét KIF és/vagy KÖF hálózatra vonatkozó tájékoztató levele alapján, a levél keltétől számított 1 éven belül a Használatba Vevő nem nyújt be kiviteli tervdokumentációkat jóváhagyás céljából a Használatba Adóhoz.
     3. Amennyiben a Használatba Vevő a KIF és/vagy KÖF szabadvezeték-hálózatok tartószerkezetein a munkavédelmi szabályok 13.4.3. pontban leírt megszegésével végez vagy végeztet munkát.
     4. Amennyiben a Használatba Vevő a KIF és/vagy KÖF szabadvezeték-hálózatok tartószerkezetein olyan személlyel végeztet GYR létesítési, üzemeltetési, bővítési, átépítési vagy bontási munkát, aki a hatályos **MSZ 1585** szabványban és a Szabályzat *1.9. Munkavédelem* című fejezetében előírt személyi és munkavégzési feltételeknek nem tesz eleget, és nem rendelkezik a Használatba Adó által előírt, a KIF és/vagy KÖF hálózatok tartószerkezetein való munkavégzéshez szükséges szakképzettséggel.
  6. Jelen Megállapodás mindkét Szerződő Fél aláírásával lép hatályba és határozatlan időre szól. Jelen Megállapodás, a 13.9. pontban rögzített eseteket kivéve, mindaddig hatályos, amíg a Szerződő Felek által közösen üzemeltetett közös oszlopsoros hálózat létezik. Hatályba lépésével egyidejűleg a Szerződő Felek között azonos tárgykörben korábban kötött „KIF+GYR - Együttműködési megállapodás” hatályát veszti.
  7. Amennyiben a Szabályzatban, valamint a Használatba Adóra vonatkozó adatokban – például szervezeti felépítés, kapcsolattartók személye, elérhetőségek stb. – változás következik be, akkor a Használatba Adó erről köteles értesítő levélben tájékoztatni a Használatba Vevőt, mely levél jelen Megállapodáshoz csatolandó és azzal együtt kezelendő.
  8. A Szerződő Felek megállapodnak abban, hogy amennyiben a GYR létesítésének következményeként a Használatba Adóval szemben a KIF és/vagy KÖF közcélú szabadvezeték-hálózatok nyomvonala által érintett idegen ingatlanok tulajdonosai a GYR elhelyezése miatt utólagos kártalanítási követeléssel lépnének fel, a Használatba Vevő ennek következményeit vállalja.
  9. A jelen Megállapodás keretében nem szabályozott kérdésekben a magyar jog és a magyar szabványok rendelkezéseit, továbbá a Használatba Adó vonatkozó belső írásos rendelkezéseit kell alkalmazni.
  10. Jelen Megállapodás mellékletét képezik az alábbi dokumentumok:

1. **2214\_00\_F\_A** „*Gyengeáramú rendszer elhelyezése kisfeszültségű és lakott területen belüli középfeszültségű szabadvezeték-hálózatok tartószerkezetein – Szabályzat*” és az ügymenethez tartozó formanyomtatványai és mellékletei.

|  |  |
| --- | --- |
| Kelt: | Kelt: |
| **…………………………………………….**  **…………………………………………….**  mint Használatba Vevő | **…………………………………………….**  aláíró 1 aláíró 2  **OPUS TITÁSZ Zrt.**  mint Használatba Adó |